section_heading: Kontroverze
paragraph_text: Ghostova je sotonistička tematika bila problematična za grupu, poglavito u SAD-u. Tijekom snimanja albuma Infestissumam u Nashvilleu, sastav nije mogao naći zbor koji bi pjevao njegove tekstove, zbog čega je zborske vokale morao snimiti u Hollywoodu. Kad je jedan voditelj intervjua pretpostavio da je glazba skupine postala "prijateljski nastrojena prema radiju" i da je ušla u glavnu struju SAD-a, bezimeni je zloduh izjavio da se u SAD-u njegova glazba nije smjela prodavati u velikim lancima trgovina i da se nije puštala na većini kasnonoćnih emisija i komercijalnijim radiostanicama. Komentirao je: "Stoga da, glavna struja Amerike nas u potpunosti prima raširenih nogu."<ref>  Tijekom intervjua s Loudwireom u listopadu 2015., član skupine je izjavio da je iste godine SAD počeo bolje prihvaćati njegovu glazbu i imidž, što je kasnije potvrdio njegov nastup kao glavnog glazbenog gosta u emisiji The Late Show with Stephen Colbert koji se održao 30. listopada 2015., tijekom epizode u duhu Noći vještica. Ovo je bio prvi Ghostov nastup na televiziji u SAD-u.